**CSENGŐD KÖZSÉG POLGÁRMESTERE**

### ELŐTERJESZTÉS

(a Képviselő-testület 2018. április 24-ei ülésére)

## TÁRGY: CSENGŐD 36. HRSZ-Ú INGATLAN CÍMelemének MÓDOSÍTÁSA

Csengőd Község Önkormányzatának Família Szociális Alapszolgáltatási Központja főzőkonyhája valamint a Csengődi Napközi Otthonos Óvoda épülete a Csengőd 36. hrsz-on található.

A Képviselő-testület a 3/2013. (II.5.) Kt. határozattal döntött a címnyilvántartás módosításáról, amely szerint a címnyilvántartás alábbiak szerint került meghatározásra.



A fenti határozat szerinti lakcímnyilvántartás és a tulajdoni lap eltér egymástól és a ingatlanügyi nyilvántartás szerint a Csengőd 36. hrsz-ú ingatlan címe 6222 Csengőd, Dózsa György utca 61.

Óvodai kapacitásbővítést célzó beruházásra elnyert támogatás vonatkozásában az óvoda címének (6222 Csengőd, Béke tér 1.) meg kell egyeznie a tulajdonlap szerinti címmel.

A Csengőd 36. hrsz-ú ingatlan megosztására A község helyi építési szabályokról szóló 4/2005 (V.1.) önkormányzati rendelet szabályai alapján nem lehetséges.

A központi címregiszterről és a címkezelésről szóló 345/2014. (XII. 23.) Korm. rendelet (továbbiakban: KCR rendelet) 2. § (1) bekezdése alapján a Magyarország területén található ingatlannak e rendeletben rögzített eljárási rend szerint megállapított és a központi címregiszterbe bejegyzett címmel kell rendelkeznie.

A KCR rendelet 2.§ (2) bekezdése alapján cím akkor

*a)* keletkezik, ha valamennyi, e rendeletben előírt címadatát bejegyezték a központi címregiszterbe,

*b)* szűnik meg, ha valamennyi címadatát törölték a központi címregiszterből,

*c)* módosul, ha valamely címeleme megváltozik.

A KCR rendelet 5. § (1) bekezdése határozza meg a központi címregiszter szerinti címelemeket:

*a)* az országnevet,

*b)* a megye nevét,

*c)* a település nevét,

*d)* a postai irányítószámot,

*e)* ha van, a településrésznevet,

*f)* ha van, a kerület megjelölését,

*g)* a közterületnevet,

*h)* a közterületjelleget,

*i)* a házszámot,

*j)* ha azonos házszám alatt egynél több épület van, a házszámhoz tartozó épület jelét,

*k)* ha az épületben egynél több lépcsőház van, a házszámhoz tartozó épülethez rendelt lépcsőház jelét,

*l)* ha az épületben vagy a lépcsőházban több szinten találhatóak önálló rendeltetési egységek, az épülethez vagy a lépcsőházhoz tartozó szint jelét, és

*m)* ha az épület vagy a lépcsőház azonos szintjén több önálló rendeltetési egység van, az önálló rendeltetési egység ajtajának, bejáratának megjelölését.

A KCR rendelet 4.§ (1) bekezdése szerint a Kormány címképzésért felelős szervként az ingatlan fekvése szerint illetékes települési önkormányzat jegyzőjét, a fővárosban a kerületi önkormányzat jegyzőjét, a Fővárosi Önkormányzat által közvetlenül igazgatott Margitsziget esetében a főjegyzőt jelöli ki.

A jegyző az illetékességi területére vonatkozóan ellátja a címkezeléssel összefüggő feladatokat és gondoskodik e feladatai nyomán, a központi címregiszterben tárolt adatokban bekövetkezett változásokat igazoló okiratok őrzéséről.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2018. április 20.**

**Lajter Ferenc sk.**

**polgármester**

**H A T Á R O Z A T- JAVASLAT**

Csengőd Község Önkormányzatának Képviselő-testülete

1. kezdeményezi a Csengőd 36. hrsz-ú ingatlan címelemének módosítását a 6222 Csengőd, Dózsa György utca 61. számról a 6222 Csengőd, Béke tér 1. számra.
2. felhatalmazza a Polgármestert a szükséges intézkedéseket megtételére.

**Felelős:** polgármester

**Határidő:** folyamatos

**Erről értesül:** jegyző